Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18007

2. Megjegyzés: A tervezési lehetőségekkel és korlátokkal kapcsolatos, valamint egyéb tájékoztatások az A. Melléklet 5. szakaszában, további útmutató pedig a Repülőtér Tervezési Kézikönyv 3. részében található. 3.1.23 A futópálya burkolt felületét úgy kell megépíteni, hogy az nedves állapotban jó súrlódási együttható jellemzőket biztosítson. 2007/70/II. szám 3.1.24 Ajánlás — Az új vagy felújított felületű futópálya súrlódási jellemzőinek mérését ön-nedvesítő egységgel ellátott, folyamatos mérést végző berendezéssel végezzék el, biztosítva ezzel a futópálya felület súrlódási jellemzőkre vonatkozó tervezési célkitűzések teljesítését. Megjegyzés: Az új futópálya felületek súrlódási jellemzőivel kapcsolatos útmutatás az A. Melléklet 7. szakaszában, további tájékoztatás pedig a Repülőtér Szolgálati Kézikönyv 2. részében található. 3.1.25 Ajánlás — Az új burkolt felület átlagos makró szerkezeti mélysége 1.0 mm-nél ne legyen kevesebb.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes